Traun (Donau)

Traun er en elv i Østerrike og en sideelv til Donau fra venstre. Elven renner gjennom delstatene Steiermark og Oberösterreich til den munner ut i Donau sør i byen Linz. 

 Geografi 
 Elvens løp 
Elvens kilde er i Totes Gebirge ved Kammersee i Steiermark og elven kalles der Grundlseer Traun. Elven renner deretter gjennom Toplitzsee og deretter Grundlsee. I Bad Aussee flyter Grundlseer Traun sammen med Altausseer Tran og Kainischtraun, og fra dette punkt heter den Koppentraun. Det øvre nedfallsområde er det steiriske Salzkammergut. Koppentraun renner vestover gjennom Koppenjuvet til Dachsteinmassivet hvor den vender nordover og renner gjennom Hallstätter See.

Etter dette kalles elven bare Traun. Den renner gjennom det indre Salzkammergut og Bad Ischl, hvorfra den holder en nordøstlig retning. Elven renner forbi Höllengebirge ved Ebensee og inn i Traunsee. Ved utløpet av sjøen ved Gmunden forlater den Salzkammergutfjellene og går inn i For-Alpene.

Ved Stadl-Paura tar den opp i seg Ager, den største sideelven og renner videre forbi Wels gjennom flatlandet Welser Heide. På grensen mellom Ansfelden og Linz blir det avledet store vannmengder til  kraftverket Linz-Kleinmünchen. 

Elven munner ut i Donau innenfor grensene til Linz, sør for stålverket voestalpine AG
området, i bydelen Ebelsberg.

 Inndelingen av Traundalen 
Traundalen er tydelig inndelt og omfatter oppstrøms følgende regioner:

 Nedre Traundal fra Donau ved Linz til Stadl-Paura, munningene til Alm og Ager, flat- og åslandskapet Welser Platte.
 Traunslukten (Traunschlucht) til Traunfossen, en fordypning i Ager-Traunterassen i For-Alpene.
 Midtre Traundal, mellom Traunsee og Hallstättersee, mellom Höllengebirge/Zimnitz og Traunsteinfjellene til Bad Ischl, og Osterhornfjellene og Totes Gebirge oppstrøms: disse danner med Traunsee og Ischlerbekkenet (Ischlerland) to dalfører.
 Den trange dalen til Koppentraun, mellom Dachsteinsmassivet og Sarstein
 Ausseerland med kildeelvene og -sjøene, dalføret mellom Dachsteinmassivet og Totes Gebirge.

 Sideelver 
+Nedstrøms: Kildeelver: Grundlseer Traun, Altausseer Traun, KainischtraunSideelver fra venstre: 
 Gosaubach i Hallstättersee
 Ischl, ved Bad Ischl
 Weißenbach, ved Mitterweißenbach, mellom Bad Ischl og Ebensee
 Langbathbach ved Ebensee
 Ager, i Stadl-PauraSideelver fra høyre:
 Rettenbach, ved Bad Ischl
 Rindbach i Ebensee
 Alm, etter Lambach, i kommunen Fischlham
 Aiterbach vec Wels
 Krems, i bydelen Ebelsberg i Linz og tallrike andre bekker og vassdrag.

 Verdensarven 
Elven renner gjennom kulturlandskapet Hallstatt-Dachstein Salzkammergut som i 1997 ble oppført på UNESCOs liste over verdensarven.

 Vannkvalitet 
Elveløpet ovenfor Koppentraun er en strekning kjent for sitt rike fiske, som forøvrig over flere kilometer tilbyr en naturlig strand. Traunfall ved Steyrermühl er et av de få steder i Østerrike for dykking og snorkling.

 Historie 
Traun ble i romertiden brukt til flåtetransport fra Traunfall til munningen i Donau. Videre var Traun viktig for transport av salt og tømmer.  

Forbundshæren til den første Østerrikske republikk (1920 til 1934) utarbeidet under ledelse av generalstabssjef feldmarsjall-løytnant Alfred Jansa planer for et forsvar mot angrep fra Tyskland langs Traunlinjen.

 Våpen med Traunmotiver 
75px|Wels75px|Fischlham
Traun har hatt innflytelse på våpenet til flere byer og kommuner som ligger langs elven. Slik er det for eksempel med våpenet til Wels (grønn, bølgete nedre del) og Fischlam (gyldne bølger).

 Næringsliv 
Dagens næringsliv rundt er i vesentlig grad knyttet til kraftutvinningen.

 Kraftverk langs elven 
(Effekt og gjennomsnittlig produksjon etter oppgaver fra de respektive produsentene, pr 2005, Launwehr og Kleinmünchen 2010)
 Kraftverk
 Effekt-kapasitet(kW)
 Gjennomsnittligproduksjon(MWh)
 Produsent
 Kommentar/Bilder
  Bad Aussee
 820
 3.000
 Energie AG Oberösterreich
   Lauffen
 100
 750
 Energie AG Oberösterreich
   Gmunden
 12.200
 48.000
 Energie AG Oberösterreich
   Kohlwehr
 ?
 ?
 UPM-Kymmene Austria GmbH
(tidl. Steyrermühl AG)
   Fabriksturbine der UPM-Kymmene Austria GmbH
(tidl. Steyrermühl AG)
 ?
 ?
 UPM-Kymmene Austria GmbH
(tidl. Steyrermühl AG)
   Gschröff
 ?
 ?
 UPM-Kymmene Austria GmbH
(tidl. Steyrermühl AG)
   Siebenbrunn
 ?
 ?
 UPM-Kymmene Austria GmbH
(tidl. Steyrermühl AG)
   Traunfall
 9.850
 58.000
 Energie AG Oberösterreich
   Kemating
 ? 1.500
 ?
 UPM-Kymmene Austria GmbH
(tidl. Steyrermühl AG)
   Stadl-Paura
 750
 5.500
 Energie AG Oberösterreich
   Lambach
 13.900
 73.000
 Energie AG Oberösterreich
  Breitenbach NEU
 3.000
 8.000
 E-Werk Wels
 Hjemmeside E-Werk Wels Traunleiten(Gemeinde Steinhaus)
 10.000
 75.000
 E-Werk Wels
  Marchtrenk
 42.800
 173.000
 Energie AG Oberösterreich
   Traun-Pucking
 45.800
 215.000
 Energie AG Oberösterreich
   Traunwehr
  1.300Hjemmeside Linz AG
 ?
 Linz AG
   Linz Kleinmünchen
  10.000Hjemmeside Linz AG
 ?
 Linz AG 
 Hjemmeside Linz AG


 Referanser 

Kategori:Elver i Oberösterreich
Kategori:Elver i Steiermark
Kategori:Sideelver til Donau